Diari Oficial de la Generalitat Valenciana


Sumari del DOGV 9048, del 25-03-2021 (2021/2873)

Informació pública de la suspensió de la tramitació i de l'atorgament de llicències urbanístiques i d'actuacions que tinguen transcendència patrimonial de conformitat amb la normativa de protecció del patrimoni cultural, per a l'estudi o la reforma de l'ordenació urbanística.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/2873


Data del document
:   10-03-2021

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública de la suspensió de la tramitació i de l'atorgament de llicències urbanístiques i d'actuacions que tinguen transcendència patrimonial de conformitat amb la normativa de protecció del patrimoni cultural, per a l'estudi o la reforma de l'ordenació urbanística. [2021/2873]  
El Ple de l'Ajuntament de Borriol, en la sessió celebrada el 25 de febrer de 2021, va adoptar l'acord següent:  
  
«Vist que per aquest ajuntament s'està redactant el catàleg de proteccions en la secció de patrimoni cultural d'acord amb l'article 42 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP) a fi d'evitar la desprotecció d'una sèrie d'element de valor històric, artístic o ambiental.  
  
  
Vist que l'article 64 de la LOTUP estableix:  
«1. L'administració promotora del pla podrà acordar la suspensió de la tramitació i atorgament de llicències de parcel·lació de terrenys, edificació i demolició, per a àmbits determinats, amb la finalitat de facilitar l'estudi o reforma de l'ordenació urbanística.  
2. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
3. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys, màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació. Per a facilitar la compatibilitat, l'acord de suspensió de llicències podrà excusar el compliment d'aspectes accessoris de la nova ordenança i regular-ho degudament.  
4. L'eficàcia de l'acord de suspensió, o la represa d'aquesta, requereix la publicació en el Diari Oficial de la Generalitat Valenciana, amb indicació dels àmbits i tipus de llicències afectats per la suspensió o l'anuncia del seu abast per remissió al document exposat al públic.  
5. La suspensió de llicències implicarà, també, la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències, no es veuran afectats, llevat que en acordar-la es faça constar expressament, sense perjudici de les indemnitzacions que pertoquen.»  
  
  
Vist que d'acord amb l'article 64.1 de la LOTUP en relació amb l'article 22.2.c de la Llei 7/1985, de 2 d'abril, reguladora de les bases del règim local, l'òrgan promotor del pla serà l'Ajuntament ple. A la vista de la proposta d'alcaldia, realitza les oportunes explicacions del TAG d'Urbanisme que assisteix a aquesta sessió per a tal fi. Per part del regidor Ramos es realitzen diverses qüestions.  
  
A la vista del dictamen de la comissió informativa, per majoria de 12 vots a favor i 1 abstenció del regidor Ramos, del grup Ciutadans, s'adopta el següent acord  
  
Primer. Suspendre l'atorgament de llicències i la presentació de declaracions responsables de parcel·lacions, segregacions o altres actes de divisió de finques, obres d'edificació, construcció i implantació d'instal·lacions de nova planta, la demolició de les construccions, les actuacions d'intervenció sobre edificis, immobles i àmbits patrimonialment protegits o catalogats, que tinguen transcendència patrimonial de conformitat amb la normativa de protecció del patrimoni cultural, les obres de modificació o reforma, l'execució d'obres i instal·lacions que afecten el subsol, les obres exteriors que afecten la façana o la coberta i qualsevol altra llicència o declaració responsable que puga afectar el patrimoni catalogable en els àmbits que s'inclouen en l'annex.  
  
Segon. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys, màxim.  
Tercer. Sols podran concedir-se llicències per a obres o actuacions compatibles amb l'antiga i la nova ordenació i les que no tinguen transcendència patrimonial d'acord amb l'informe que s'emeta sobre aquest tema per la Conselleria d'Educació, Investigació, Cultura i Esport.  
  
Quart. Manifestar el compromís formal d'iniciar els tràmits urbanístics oportuns per a la declaració com a béns immobles de rellevància local dels béns que es contemplen en el catàleg, així com per als elements individuals compresos en la disposició addicional cinquena de la Llei 4/1998, d'11 de juny, de la Generalitat, del patrimoni cultural valencià, en els quals, fins a la definitiva inclusió en el catàleg, únicament es permetran, prèvia llicència municipal o document d'anàloga naturalesa, actuacions de conservació i manteniment a l'efecte de l'article 10 del Decret 62/2011, de 20 de maig, del Consell, pel qual es regula el procediment de declaració i el règim de protecció dels béns de rellevància local.  
No obstant això, en casos excepcionals, i justificats, l'Ajuntament, previ informe municipal, podran obtindre de les direccions territorials de la conselleria competent en matèria de cultura un informe sobre la viabilitat patrimonial d'intervencions que superen el règim descrit en l'apartat anterior, com a mitjà per a donar cobertura administrativa a actuacions de major abast.  
Cinquè. Publicar l'acord de suspensió en el Diari Oficial de la Generalitat Valenciana perquè tinga eficàcia.»  
  
Contra aquest acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte recorregut (llevat que es tracte d'un acte dictat per delegació, i en aquest cas correspondrà la resolució a l'òrgan delegant), en el termini d'un mes, a comptar des de l'endemà de la recepció d'aquesta notificació.  
La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant el Jutjat Contenciós Administratiu de Castelló de la Plana, en el termini de sis mesos, a comptar des de l'endemà de la desestimació presumpta.  
b) Recurs contenciós administratiu davant el Jutjat Contenciós Administratiu de Castelló de la Plana, dins del termini de dos mesos comptats des de l'endemà de la recepció d'aquesta notificació.  
En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o se n'haja produït la desestimació per silenci administratiu.  
  
Tot això sense perjudici de qualsevol altre recurs o acció que estime procedent.  
  
Borriol, 10 de març de 2021.- L'alcalde president: Héctor Ramos Portolés.  
ANNEX